stanford-oval/wikipedia huggingface dataset:
HMS Aldenham

| HMS Aldenham |
| --- | --- |
 HMS Aldenham

Aluksen vaiheet
Rakentaja:  Cammell Laird, Birkenhead
Kölinlasku:  22. elokuuta 1940
Laskettu vesille:  27. elokuuta 1941
Palveluskäyttöön:  5. helmikuuta 1942
Poistui palveluskäytöstä:  uponnut osuttuaan miinaan 14. joulukuuta 1944
Tekniset tiedot
Uppouma:  1 070 t (standardi) 1 458 t (max)
Pituus:  85,3 m
Leveys:  10,16 m
Syväys:  3,51 m
Koneteho:  19 000 hv
Nopeus:  27 solmua (50 km/h)
Miehistöä:  168
Aseistus
Aseistus:  4 × QF 4" Mk XVI -tykkiä kaksiputkisina Mk XIX -asennuksina 4 × QF 2 naulan Mk VIII neliputkisena Mk VII -asennuksena 2 × Oerlikon 20 mm yksiputkisina P Mk III -asennuksina 2 × 21" (533 mm) torpedoputkea 4 × syvyyspomminheitintä ja 3 kiskoa, joihin 110 syvyyspommia
HMS Aldenham (viirinumero L22) oli Britannian kuninkaallisen laivaston Hunt-luokan tyypin III saattuehävittäjä toisessa maailmansodassa.
Valmistus

Alus tilattiin 4. heinäkuuta 1940 vuoden 1940 hätäohjelmassa työnumerolla J3766 Cammell Lairdilta Hebburnista, missä köli laskettiin 22. elokuuta. Alus laskettiin vesille 27. elokuuta 1941 ja valmistui 5. helmikuuta seuraavana vuonna.
Päälliköt

Aluksen päälliköinä olivat:
Joseph Mansergh Palmer 18. marraskuuta 1941 – 23. maaliskuuta 1942
Henry Alexander Stuart-Menteth 23. maaliskuuta 1942 – 7. lokakuuta 1943
John Ivor Jones, DSO, DSC 7. lokakuuta – 16. joulukuuta 1943
James Gerald Farrant 16. joulukuuta 1943 – 14. joulukuuta 1944
HMS Warspite (S103)

| HMS Warspite |
| --- | --- |
 HMS Warspite

Aluksen vaiheet
Rakentaja:  Vickers Armstrong, Barrow-in-Furness
Kölinlasku:  10. joulukuuta 1963
Laskettu vesille:  25. syyskuuta 1965
Palveluskäyttöön:  18. huhtikuuta 1967
Poistui palveluskäytöstä:  1991
Tekniset tiedot
Uppouma:  4 300 t (pinnalla) 5 000 t (sukelluksissa)
Pituus:  87 m
Leveys:  10,13 m
Syväys:  8,2 m
Koneteho:  1 x PWR1-painevesireaktori 11 MW
Nopeus:  20 solmua (pinnalla) 28 solmua (sukelluksissa)
Miehistöä:  116
Aseistus
Aseistus:  6 × 21" (533 mm) torpedoputkea
HMS Warspite (viirinumero S103) oli Britannian kuninkaallisen laivaston Valiant-luokan ydinsukellusvene.
Valmistus

Alus tilattiin Vickers Armstrongilta Barrow-in-Furnessista, missä köli laskettiin 10. joulukuuta 1963. Se laskettiin vesille 25. syyskuuta 1965 kumminaan pääministeri Harold Wilsonin puoliso Mary Wilson ja valmistui 18. huhtikuuta 1967.
Palvelus

Alus oli Falklandin sodan puhjetessa juuri vapautumassa telakalta, jossa se oli ollut kaksi vuotta modernisoitavana. Palvelukseen palattuaan se partioi Etelä-Atlantilla.
Alus poistettiin palveluksesta 1991.
HMS Waterloo (1818)

| HMS Waterloo |
| --- | --- |


Aluksen vaiheet
Rakentaja:  Portsmouthin telakka
Kölinlasku:  marraskuu 1813
Laskettu vesille:  16. lokakuuta 1818
Palveluskäyttöön:  5. huhtikuuta 1836
Poistui palveluskäytöstä:  1892
Tekniset tiedot
Uppouma:  2 056 bm
Pituus:  58,52 m (tykkikansi) 48,65 m (köli)
Leveys:  15 m
Syväys:  6,4 m
Koneteho:  purjeet
Aseistus
Aseistus:  80 tykkiä
HMS Waterloo oli Britannian kuninkaallisen laivaston vuonna 1818 vesillelaskettu 80-tykkinen toisen luokan linjalaiva.
Valmistus

Henry Peaken suunnittelema alus tilattiin 29. elokuuta 1809 Portsmouthin telakalta, missä rakennustöistä vastasi Nicholas Diddams. Köli laskettiin marraskuussa 1813 nimellä HMS Talavera. Alus nimettiin Amiraliteetin 23. heinäkuuta 1817 tekemällä päätöksellä HMS Waterlooksi. Se laskettiin vesille 16. lokakuuta 1818 ja valmistui 28. lokakuuta, jolloin se sijoitettiin reserviin. Valmistuskustannukset olivat 72 217 puntaa ilman takilointia ja varustamista ja yhteensä 85 473 puntaa.
Alus katettiin tammikuussa 1819, mikä poistettiin joulukuussa 1833. Se nimettiin Amiraliteetin 5. lokakuuta 1824 tekemällä päätöksellä HMS Bellerophoniksi. Aluksella havaitut viat korjattiin, kun se varustettiin maaliskuussa 1833 tarkastettavaksi Portsmouthissa. Lopulta alus varustettiin Portsmouthissa meripalvelukseen maaliskuusta heinäkuuhun 1836.
Palvelus

Alus otettiin palvelukseen 5. huhtikuuta 1836 Välimeren laivastoon kontra-amiraali Sir Charles Pagetin lippulaivana päällikkönään Samuel Jackson. Aluksen päälliköksi tuli 14. huhtikuuta 1838 Charles John Austen. Alus osallistui 1840 operaatioihin Syyrian rannikolla, kuten Akran pommitukseen 3. marraskuuta. Alus poistettiin palveluksesta ja sijoitettiin reserviin kesäkuussa 1841.
Alus siirrettiin 1848 satamapalvelukseen ja myytiin 12. tammikuuta 1892 romutettavaksi J. Read Jr:lle Portsmouthiin.
Heidi Lindström

| Henkilötiedot |
| --- | --- | --- | --- |
Syntymäaika: 30. marraskuuta 1981 (ikä 42)
Pelipaikka: keskikenttäpelaaja
Junioriseurat
1991–1996: HJK
Seurat
| Vuodet | Seura | O | (M) |
| 1997–2011 | HJK |  |  |
| 2012–2013 | FC Honka |  |  |
| 2014–2015 | HJK |  |  |
Maajoukkue
|  | Suomi | 21 | (0) |

Heidi Lindström (s. 30. marraskuuta 1981) on suomalainen entinen jalkapalloilija.
Lindström edusti valtaosan pelaajaurastaan  Helsingin Jalkapalloklubia. Hän pelasi seurassa 19 kautta peräkkäin, ensin junioreissa ja sitten edustusjoukkueessa, ennen siirtymistään FC Honkaan 2012. Hongassa vietetyn kahden kauden jälkeen Lindström palasi takaisin HJK:iin, jossa hän päätti pelaajauransa 2015. HJK:ssa Lindström voitti kuusi Suomen mestaruutta vuosina 1997–2001 ja 2005. Vuonna 2017 hänet valittiin Helsingin Jalkapalloklubin Hall of Fameen.
Lindström pelasi Suomen naisten jalkapallomaajoukkueessa 21 maaottelua. Hän oli myös mukana Suomen joukkueessa 2005 EM-kisoissa ja pelasi alkulohkon ottelussa Tanskaa vastaan.
Päätettyään aktiivisen pelaajauran jalkapallossa Lindström siirtyi pelaamaan juniorivuosina harrastamaansa käsipalloa Spartaan. Lindström on lisäksi toiminut valmennustehtävissä HJK:n juniorijoukkueissa.
Hassan Shehata

| 0 | 1 | 2 |
| --- | --- | --- |

Henkilötiedot
Koko nimi: Hassan Shehata
Syntymäaika: 19. kesäkuuta 1949 (ikä 75)
Syntymäpaikka:  Kafr el-Dawwar, Egypti
Pelipaikka: hyökkääjä
Seurat
| Vuodet | Seura | O (M) |
| 1967–1968   1968–1971   1971–1983 |  Zamalek   Kazma SC   Zamalek |  |
Maajoukkue
| 1972–1980 |  Egyptin maajoukkue |  |
Valmennusura
1983–1985   1985–1986   1986–1988   1989–1990   1990–1992   1992–1993   1993–1994   1995–1996   1996–1997   1997–1998   1998–1999   1999   1999–2000   2001–2003   2003–2004   2004–2011 2011–2012 2012 2014 2014–2015 2015–2016:  Zamalek U20   Zamalek (apuv.)   Al Wasl FC   Al-Merreikh   Shourta   Al-Ittihad   Shourta  Zamalek (apuv.)   Menia   Sharqeya   Shams   Al-Ahli   Suez   Egyptin U20-maajoukkue   Al-Mokwaloon Al-Arab   Egyptin maajoukkue  Zamalek  Al-Arabi SC  Difaâ Hassani El Jadidi  Al-Mokwaloon Al-Arab  Petrojet SC
| Mitalit> Maa:   Egypti.Miesten jalkapallo.AM-kilpailut  | Mitalit> Maa:   Egypti.Miesten jalkapallo.AM-kilpailut  | Mitalit> Maa:   Egypti.Miesten jalkapallo.AM-kilpailut  | Maa:   Egypti> Miesten jalkapallo. |
| --- | --- | --- | --- |
|  Kultaa | Egypti 2006 | Jalkapallo |  |
|  Kultaa | Ghana 2008 | Jalkapallo |  |
|  Kultaa | Angola 2010 | Jalkapallo |  |
Hassan Shehata (arab. حسن شحاتة‎, s. 19. kesäkuuta 1949) on egyptiläinen entinen jalkapalloilija ja nykyinen jalkapallovalmentaja.
Ura valmentajana

Shehata on toiminut Egyptin maajoukkueen päävalmentajana vuodesta 2004 lähtien. Hän on johdattanut Egyptin Afrikan-mestaruuteen vuosina 2006, 2008 ja 2010. Viimeisin mestaruus oli samalla historiallinen, sillä Shehatan luotsaamasta Egyptistä tuli ensimmäinen maa, joka on juhlinut Afrikan mestaruutta kolme kertaa peräkkäin.
Shehata jätti paikkansa Egyptin maajoukkueen peräsimessä kesäkuussa 2011, kun maajoukkue käytännössä karsiutui Afrikan mestaruuskisoista 2012.
Kaudella 2011–2012 Shehata siirtyi Zamalekin päävalmentajaksi. Shehata sai potkut seurasta elokuussa 2012.
Meriitit valmentajana

Afrikan mestaruus (3): 2006, 2008, 2010
Afrikan nuorten mestaruus: 2003
Egyptin cup: 2004
Egyptin supercup: 2004
Henri Brocard

Henri Brocard
Pierre René Jean Baptiste Henri Brocard (12. toukokuuta 1845 Vignot, Ranska – 16. tammikuuta 1922 Bar-le-Duc, Ranska) oli ranskalainen matemaatikko. Hänet tunnetaan pääasiassa työstään kolmion geometrian parissa, mutta hän oli myös Ranskan armeijan upseeri ja meteorologi.
Hänen tunnetuimmat saavutuksensa ovat Brocardin pisteiden, Brocardin kolmion ja Brocardin ympyrän keksiminen.
Heikki Kalli

Heikki Juhani Kalli (s. 1938) on suomalainen tekniikantutkija. Hän oli vuodesta 1979 Lappeenrannan teknillisen korkeakoulun ydintekniikan apulaisprofessori ja vuodesta 1989 ydintekniikan professori.  Hänen tutkimuskohteenaan oli ydinreaktoreiden käyttäytyminen onnettomuustilanteessa.
Heinäjoki (Janakkala)

Heinäjoki on yksi Janakkalan kylistä. Kylän pohjoisosa kuului aikaisemmin vuonna 1967 lakkautettuun  Vanajan kuntaan. Turengista Heinäjoelle on noin 6 kilometriä. Heinäjoen naapurikyliä ovat Koljala, Kerkkola, Mallinkainen ja Saloinen. Heinäjoella toimii ala-aste, jossa oppilaita on kolmisenkymmentä. Heinäjoen kylän alueella asukkaita on 242 (31.12.2000). Heinäjoelta on kotoisin elokuvaaja Pasi Myllymäki ja painija  Veikko Lahti.
Heinäjoen vapaapalokunta perustettiin 1924, ja toiminta jatkuu vieläkin. Heinäjoen vpk:n ensimmäinen kalusto oli käsivoimin toimiva paloruisku 60 metrin letkulla.[lähde? ]
Aiheesta muualla

Heinäjoki; Janakkalan kunta
http://koti.aina.net/~heinajoki/ Heinäjoen kyläseura
Hoppu, Nieminen, Salomäki: Heinäjoki - Torppareista nykypäivään.  Heinäjoen kyläseura ry, 2006.
Heinäistenjärvi

| Heinäistenjärvi |
| --- | --- |
Valtiot:  Suomi 
Paikkakunta:  Lohja
Koordinaatit:  60°32′54″N, 23°56′29″E
Järvinumero:  23.063.1.003
Mittaustietoja
Pinnankorkeus:  94,7 m 
Rantaviiva:  4,5 km 
Pinta-ala:  0,6 km² 
Tilavuus:  0,0018 km³ 
Keskisyvyys:  3 m 
Suurin syvyys:  8,7 m 
 fiHeinäistenjärvi 
Heinäistenjärvi on matala ja vähähumuksinen metsäjärvi Lohjan pohjoisosassa luoteisella Uudellamaalla. Sen pinta-ala on 60 hehtaaria. Etäisyys Lohjan keskustasta on 34 kilometriä pohjoiseen.
Maantiede

Heinäistenjärven suurin pituus lännestä itään on noin puolitoista kilometriä. Järven länsiosassa on kaksi pientä saarta, joita ei ole nimetty. Syvin kohta, 8,7 metriä, sijaitsee altaan keskivaiheilla. Heinäistenjärveen virtaa lukuisia nimettömiä ojia, Heinäistenjärvestä virtaa Hahlajoki itään puolentoista kilometrin päässä sijaitsevaan Tarkeelanjärveen, jonka korkeustaso on noin yksitoista metriä Heinäistenjärveä alempi. Heinäistenjärven läheisyydessä sijaitsee useita vakavesiä: Likolampi lounaassa, Kyläntakanen lännessä, Kivijärvi pohjoisessa, Vahermanjärvi koillisessa ja Löytty etelässä. Kaakossa Hahlajoen eteläpuolella kohoaa Kukonharju (yli 120 metriä mpy).
Heinäistenjärven rannoilla on jonkin verran pientaloja. Järven ekologinen tila on erinomainen, vesitilavuus on 1,82 miljoonaa kuutiometriä.
Heinäistenjärvi (23.063.1.003) kuuluu Tarkeelanjärven alueeseen (23.063), joka on kolmannen jakovaiheen vesistö Karjaanjoen vesistössä (23). Toinen jakovaihe on Pusulanjoen alue (23.06). Heinäistenjärvi on Karjaanjoen vesistön luoteisia vakavesiä.
Hallstavik

| Hallstavik |
| --- | --- |
 Hallstavikin kirkko.
 Hallstavik
 Koordinaatit: 60°3′N, 18°36′E 
Valtio:   Ruotsi
Lääni:  Tukholman lääni
Maakunta:  Uplanti
Kunta:  Norrtäljen kunta
Pinta-ala:  
 – Maa:  4,69 km²
Väkiluku:  4 476
 – Väestötiheys:  954,4 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Hallstavik on Norrtäljen kunnan pohjoisosassa Ruotsissa sijaitseva taajama. Se kuuluu Uplannin historialliseen maakuntaan ja Tukholman lääniin. Vuoden 2010 lopussa taajamassa oli 4 476 asukasta. Hallstavik on kunnan kolmanneksi suurin taajama Norrtäljen ja Rimbon jälkeen.
Hallstavikiin muutti 1960–1970-lukujen vaihteessa paljon suomalaisia siirtolaisia Ullavasta. He saivat toimeentulonsa paikallisesta paperitehtaasta. Tätä suomalaisyhteisöä alettiin kutsuakin Pikku-Ullavaksi.
Tunnettuja henkilöitä

Peter Engman (s. 1963), näyttelijä
Väestönkehitys

| Hallstavikin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 3 831 | 3 831 |
| 1965 | 1965 |    | 4 357 | 4 357 |
| 1970 | 1970 |    | 5 069 | 5 069 |
| 1975 | 1975 |    | 5 162 | 5 162 |
| 1980 | 1980 |    | 5 066 | 5 066 |
| 1990 | 1990 |    | 4 719 | 4 719 |
| 1995 | 1995 |    | 4 802 | 4 802 |
| 2000 | 2000 |    | 4 634 | 4 634 |
| 2005 | 2005 |    | 4 530 | 4 530 |
| 2010 | 2010 |    | 4 476 | 4 476 |
Lähde: Statistiska centralbyrån (SCB).
Aiheesta muualla

Wikimedia Commonsissa on kuvia tai muita tiedostoja aiheesta .
Haukiluoma

| Haukiluoma |
| --- | --- |
 Haukiluoman kerrostaloja.
 Haukiluoman kartta
Kaupunki:  Tampere
Suuralue:  Läntinen suuralue
Suunnittelualue:  Haukiluoma
Pinta-ala:  0,78 km² 
Väkiluku:  2 247 (2005)
Väestötiheys:  2 229 as./km²
Postinumero(t):  33340
Lähialueet:  Tesomajärvi, Lamminpää, Ikuri
Haukiluoma on Tampereen kaupunginosa, joka sijaitsee kaupungin luoteisosassa Ylöjärven kaupungin rajalla ja lähellä Nokian kaupungin rajaa. Naapurikaupunginosat ovat Lamminpää ja Ikuri. Haukiluoma rajoittuu pohjoisessa ja lännessä Ylöjärven Vuorentaustaan, etelässä Ikuriin sekä idässä Lamminpäähän.
Haukiluomassa on ulkoilumaastoja varsinkin Pikku-Horhan alueella (Haukiluoman ja Lintuviidan välinen matala harjualue), tosin talviaikaan suuri osa sen ulkoilureiteistä on varattu hiihtäjille. Haukiluomasta on lisäksi lyhyet matkat Ylöjärven puolella oleville laajoille metsäalueille, Myllypuron varren ulkoilureiteille, Tohlopin suomaastoille sekä Mustavuoren mäkimaastoihin.
Carl Schoultz

Carl Schoultz [ʃults] (10. marraskuuta 1872 – 24. toukokuuta 1932) oli suomalainen arkkitehti, joka toimi Vaasan kaupunginarkkitehtina vuosina 1916–1932.
Vaasan kaupunginkirjasto vuoden 1936 asussa.
Schoultzin töitä luonnehditaan hillityn eleganttia 1920-luvun klassismia edustaviksi. Hänen tunnetuimpia töitään ovat Vaasan Sähkön entinen pääkonttori Kirkkopuistikon ja Museokadun kulmassa (1930), Vaasan keskussairaalan S-rakennus eli entinen tartuntasairaala sekä Hietalahden vanha omakotitaloalue Asemakadun, Hietalahdenkadun ja Malmönkadun rajaamassa korttelissa. Viimeisenä työnään hän suunnitteli Vaasan kaupunginkirjastoa, jonka viimeistelivät hänen kuoltuaan Einar Flinckenberg ja Ingvald Serenius.
Hannes Pöllä

| Hannes Pöllä> Henkilötiedot |
| --- | --- |
Koko nimi:  Hannes Pöllä
Syntynyt: 9. maaliskuuta 1998 (ikä 26) Kuopio, Suomi
Kansalaisuus:   Suomi
Koripalloilija
Pelipaikka:  Sentteri
Pituus:  210 cm
Paino:  113 kg
Pelaajaura
Yliopistojoukkueet
2017–2019 2019–2021:  Oklahoman yliopisto Tennesseen yliopisto (Martin)
Seurajoukkueet
2014−2015 2015−2017 2021−2023 2024-:  Namika Lahti HBA-Märsky Kouvot Kataja Basket
Hannes Pöllä (s. 9. maaliskuuta 1998 Kuopio) on suomalainen koripalloilija.
Ura

Pöllä on Namika Lahden kasvatti. Hän on pelannut Suomen A- ja B-nuorten maajoukkueissa ja ollut kyseisisten ikäluokkien SM-sarjojen torjunta- ja levypallotilaston kärkipelaajia. Esimerkiksi ensimmäisellä kaudellaan A-nuorissa 2014–2015 Pöllä teki ottelua kohden 16,1 pisteen lisäksi 12,9 levypallon ja 1,5 torjunnan tilastomerkinnät. Namika Lahden ikäluokkia, joissa Pöllä pelasi, kuvailtiin poikkeuksellisen lupaaviksi. Kaudella 2014–2015 Pöllä debytoi myös Korisliigassa, jossa hän pelasi kahdessa runkosarjaottelussa. 8. huhtikuuta pelatussa ensimmäisessä ottelussaan Helsinki Seagullsia vastaan hän pelasi vain 11 sekuntia ilman tilastomerkintöjä, ja toisessa ottelussa Kauhajoen Karhua vastaan hän onnistui kerran vapaaheitossa sekä antoi yhden koriinjohtaneen syötön.
Kauden 2014–2015 päätyttyä Namika Lahti ajautui konkurssiin, ja Namikan nuoren kultasukupolven pelaajat saivat yhteydenottoja muilta suomalaisseuroilta. Samoihin aikoihin Pöllä kritisoi Lahden harjoitusolosuhteita ja pohti siirtymistä pääkaupunkiseudulle. Pöllä ei pelannut syksyllä 2015 jouduttuaan kuntouttamaan itseään polvivammasta. Tammikuusta 2016 lähtien hän pelasi miesten I-divisioona A:ssa Mäkelänrinteen urheilulukion erikoisjoukkue HBA-Märskyssä.
Syksyllä 2016 Pöllä valmistautui viimeiseen lukiovuoteensa Mäkelänrinteessä mutta valmistautui jo siirtymään tämän jälkeen Yhdysvaltain yliopistokentille. Ainakin Penn State ja Tulane olivat kiinnostuneita Pöllästä, joka sitoutui suullisesti syyskuussa 2016 yliopistokoripallon tunnetuimpiin joukkueisiin kuuluneeseen Oklahoman yliopistoon. Oklahoman valmentajana toimi aikaisemmin muun muassa Martti Kuismaa ja Hanno Möttölää valmentanut Lon Kruger. Kahden kauden jälkeen vuonna 2019 Pöllä vaihtoi Tennesseen yliopiston Martinin kampukselle.
Kaudet 2021–2022 ja 2022–2023 Pöllä pelasi Kouvolan Kouvoissa Korisliigassa. Alkaneella kaudella 2023–2024 hän ei pelannut alaraajavamman vuoksi.
Helmikuussa 2024 Pöllä teki sopimuksen Kataja Basketin kanssa.
Aiheesta muualla

Hannes Polla basketball profile eurobasket.com (englanniksi)
Hannes Prusi

Hannes Prusi (21. joulukuuta 1893 – 31. tammikuuta 1950) oli suomalainen päätoimittaja ja talousneuvos. Hän oli Tyrvään Sanomat -lehden päätoimittajana 1925–1950.
Julkaisuja

Tyrvään, Kiikan ja Kiikoisten kuntien paloapuyhdistyksen 60-vuotiskertomus 1872-1932. Tyrvään, Kiikan ja Kiikoisten kuntien paloapuyhdistys, Vammala 1932
Gong-gong: pienoisnäytelmä, kirj. 1940-luvulla
Tyrvään seudun museo. Eripainos teoksesta Satakuntalaista arkea ja pyhää. 1947
Esihistoriallisista löydöistä Tyrväässä. Tyrvään seudun museo- ja kotiseutuyhdistyksen julkaisuja 18. Vammala 1949
Aiheesta muualla

Hannes Prusin julkaisuja ja valokuvia Finnassa
Hammaskala

| Hammaskala |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Jääahvenet Nototheniidae
Suku::  Dissostichus
Laji::  eleginoides
Kaksiosainen nimi
 Dissostichus eleginoides  Smitt, 1898 
Katso myös
   Hammaskala Wikispeciesissä   Hammaskala Commonsissa 
Infobox OKNimi-testi OK: 
Hammaskala (Dissostichus eleginoides) on jääahventen (Nototheniidae) heimoon kuuluva kalalaji. Sen kuvasi tieteelle ensimmäisen kerran Fredrik Adam Smitt vuonna 1898.
Hammaskalaa tavataan Grönlannista, Argentiinasta, Chilestä, Falklandinsaarilta ja Uruguaysta. Sen elinympäristöt ovat Intian valtamerellä, Atlantin valtamerellä ja Tyynellämerellä. Hammaskala on hyvin suurikokoinen; se voi kasvaa 215 senttimetrin mittaiseksi ja painaa lähes 10 kilogrammaa. Hammaskala on myös hyvin pitkäikäinen; sen uskotaan voivan elää jopa 50 vuotta, tosin pitkäikäisin tavattu yksilö on ollut vain 31 vuotta vanha. Hammaskala on pohjakala. Se kutee ensimmäisen kerran noin 10 vuoden iässä.
Aiheesta muualla

Kuvia tai muita tiedostoja aiheesta Hammaskala Wikimedia Commonsissa
Goryeo

Goryeo (hangul: 고려, hanja: 高麗 McCune-Reischauer: Koryŏ) oli Koreaa vuosina 918–1392 hallinnut dynastia, jonka perusti kuningas Taejo. Goryeo perustettiin hajoavan yhdistyneen Sillan raunioille vuonna 918 ja se levisi käsittämään suuret osat Korean niemimaasta. Sen kaudella Koreaan alkoi muodostua selvästi muusta Itä-Aasiasta eroava kulttuuriperinne ja länsimaissa käytetty nimi Korea on johdettu Goryeon nimestä. Mongolivaltakunta alisti kuningaskunnan 1200-luvulla ja sen hallitsijasuku mongolilaistui, mutta säilytti muodollisen itsenäisyytensä. Mongolien Kiinaa hallinneen Yuan-dynastian kukistuttua Goryeonkin valta alkoi heiketä ja vuonna 1392 kenraali I Seonggye johti rauhanomaista vallankaappausta, joka johti Koreaa vuoteen 1910 saakka hallinneen Joseon-dynastian perustamiseen.
Historia > Perustaminen

Goryeota edeltänyt yhdistynyt Silla oli alkanut heikentyä 700-luvun lopulta lähtien valtaistuinriitojen takia ja kaaosta pahensi seuraavan vuosisadan puolella syntyneet kapinaliikkeet. Keskushallinto ei pystynyt kukistamaan kapinallisia, jotka alkoivat perustaa omia valtioitaan. Yksi näistä oli Goryeo, jonka perusti vuonna 918 Wang Geon (kunnianimeltään Taejo). Wang Geon alkoi käyttää dynastista nimeä Goryeo, joka oli muunnelma aiemmin Koreassa sijainneen Goguryeon valtion nimestä. Länsimainen nimitys "Korea" on puolestaan johdettu Goryeosta. Wang Geon soti voitokkaasti Sillasta eronnutta myöhempää Baekjeta vastaan ja valloitti Balhaen eteläosat Liao-dynastian vallattua sen pohjoisosat vuonna 926. Wang Geon pakotti myös Sillan viimeisen kuninkaan lupumaan vallasta vuonna 935. Wang Geonin valta perustui paljolti maanomistajien ja maakunnallisten vaikuttajien tukeen, mutta hänen seuraajansa pyrkivät rajoittamaan heidän valtaansa. Kuningas Gwangjongin vuonna 958 käyttöönottama virkajärjestelmä edellytti Kiinan mallin mukaisesti virkaan valituilta tutkinnon läpäisyä. Kiinasta poiketen tutkinto oli mahdollinen kuitenkin vain syntyperän mukaan. Vaikutteita saatiin kungfutselaisuudesta ja Tang-dynastian hallinnollisesta järjestelmästä.
Historia > Džurtšenit ja mongolit

Mantšujen edeltäjät džurtšenit perustivat Goryeon pohjoispuolella vuonna 1115 Jin-dynastian, ja he valtasivat kymmenen vuotta myöhemmin Liao-dynastian ja sittemmin edelleen suutet osat Pohjois-Kiinasta. Jin-dynastia muodosti huomattavan uhan myös Goryeolle ja maiden rajoilla käytiin taisteluja. Sotilaallinen uhka Korean sisäisiin oloihin tämä vaikutti siten, että Goryeon yhteiskunnallinen valta-asema alkoi siirtyä sotilaille. Muutokseen vaikuttivat myös talonpoikien kapinat ja hovin tehottomuus. Kuninkaista tuli vuodesta 1170 sotilashallitusten nukkehallitsijoita. Vuoden 1196 ja 1200-luvun välillä todellista valtaa Goryeossa pitivät käsissään Choe-suku.
Tšingis-kaani oli perustanut Mongolivaltakunnan 1200-luvun alussa ja vuonna 1215 valtasivat Jin-dyanstian ja Pohjois-Kiinan. Pian heidän kohteekseen päätyi myös Korea. Suuri mongoliarmeija hyökkäsi maahan vuonna 1231 ja suurin osa maasta päätyi mongolivallan alle. Goryeon hovin oli kuitenkin onnistunut paeta hyökkääjiä Ganghwan saarelle, josta käsin he johtivat vastarintaa mongoleja vastaan. 30 vuoden taistelujen jälkeen vallankaappaus teki kuitenkin lopun Goryeon vastarinnasta ja valtaan nousseet tekivät sopimuksen mongolien kanssa. Korea säilytti muodollisen itsenäisyytensä, mutta käytännössä siitä tuli mongolien vasallivaltio.
Mongolien Kiinaa hallinneen Yuan-dynastian vaikutus Goryeossa oli suuri. Goryeo joutui esimerkiksi lähettämään omia miehiään mongolien Japaniin tekemien hyökkäysten tueksi, minkä lisäksi sen hallitsijasuku alkoi mongolilaistua. Kruununprinssi ja ajoittain muut hallitsijasuvun nuoret jäsenet velvoitettiin asumaan mongolien hovissa, mikä johti monien mongolien kulttuurillisten piirteiden omaksumiseen. Goryeon hallitsijasuvun jäsenet myös avioituivat usein Yuan-dynastian edustajien kanssa.
Historia > Luhistuminen

Mongolivalta Kiinassa alkoi heikentyä 1300-lun alusta lähtien. Sen syitä olivat esimerkiksi kiinalaiset kapinaliikkeet ja sisäinen valtataistelu. Mongolien lopulta kukistuttua vuonna 1368 Kiinassa nousi valtaan kiinalainen Ming-dynastia. Mongolilaistuneen hallitsijasuvun arvovaltaa alettiin nyt kyseenalaistaa myös Koreassa. Kuningas Gongmin Wang (1350-1371) rajoitti mongoleille myötämielisten virkamiesten ja hallitsijasuvun jäsenten valtaa, mutta hänen seuraajansa tekivät hänen toimistaan tyhjiä heidän pyrkiessään liittoutumaan Kiinasta karkotettujen mongolien myöhemmän Yuan-dynastian kanssa. Yleinen mielipide oli kuitenkin mongoleja vastaan ja kungfutsealaiset virkamiehet halusivat noudattaa Koreassa Ming-dynastian esimerkkiä. He eivät myöskään uskoneet Korean selviytyvän sodasta Kiinaa vastaan. Kenraali Yi Seong-gye oli valittu Kiinaan suuntautuvat sotaretken johtajaksi, mutta periaatteidensa ja joukkojen huoltovaikeuksien takia hän kääntyikin pian takaisin Koreaan, jossa hän vain hieman myöhemmin vuonna 1392 johti rauhanomaista vallankaappausta Goryeo-dynastiaa vastaan perustaen Joseon-dynastian, joka hallitsi maata aina vuoteen 1910 saakka.